
Д  О  К  Л  А  Д Н А   З А П И С К А 

От Себихан  Керим Мехмед  – Kмет на община Крумовград

Относно: Приемане на бюджета на община Крумовград за 2025 година



Дами и господа общински съветници,


Основните нормативни актове, ползвани при разработката на проекта за бюджет на община Крумовград за 2025 година са:

- Закона за държавния бюджет на Република България за 2025 година; 

- Закона за публичните финанси;

- ПМС 28/16.04.2025 година за изпълнението на държавния бюджет на Република България за 2025 година;

-  РМС № 93 от 25.02.2025 г. за приемане на стандартите за делегирани от държавата дейности с натурални и стойностни показатели през 2025 година;

- писмо на МФ за натуралните и стойностни показатели за прилагане на стандартите в делегираните от държавата дейности за 2025 г. на община Крумовград.
 
Основните разпоредби в Закона за държавния бюджет на Република България за 2025 година, които касаят бюджета на община Крумовград са:

-Увеличени размери на основните бюджетни взаимоотношения от централния бюджет;

- Увеличена е минималната работна заплата на 1077 лева;

- Запазва се Националната инвестиционна програма за общински проекти съгласно чл.113 и Приложение 3 от закона със срок на изпълнение до 30 юни 2027 година;

- Възможност за ползване на неусвоените средства към 31.12.24 година за държавно делегираните дейности във всички функции, вкл. за капиталови разходи 

- Възможност за ползване на неусвоените към 31.12.2024 година средства за зимно поддържане и снегопочистване на общинските пътища и др.
Целите, заложени при разработването на проекто - бюджета за 2025 година на общината, са:

- свързани със запазване на бюджетната устойчивост чрез прилагане на правилна финансова политика, обоснована на принципите на добро управление;

- подобряване и запазване обхвата на услугите и повишаване на тяхното качество и количество съобразно потребностите на населението;

- подобряване на инфраструктурата на общината чрез реконструкция и обновяване на общински сгради, пътища, улици, вертикални планировки на междублокови пространства, зелени площи и др.;

- осигуряване на финансов ресурс за приключване изпълнението  на одобрени проекти през програмен период 2021-2027 г.

Предложеният Ви проект за бюджет на общината за 2025 година е разработен в съответствие с единната бюджетна класификация на приходите и разходите за 2025 година.

 В  проекто - бюджет 2025 са предвидени разходите за текущата година и средствата за продължаване на реализацията на мерки от предходната година и достатъчно резерви за минимизиране рисковете при евентуално влошаване на социално-икономическите условия в страната. 

Приходната част на проекто - бюджета за 2025 година  е разработена в две части: Приходи за делегирани от държавата дейности  и приходи за местни дейности /Приложение № 1/. Общият размер на приходната част е 54 296 683 лв.
С чл. 53 от ЗДБРБ за 2025 г. са приети размерите на  бюджетните взаимоотношения между централния бюджет и бюджета на общината под формата на обща субсидия за делегираните от държавата дейности, трансфери за местните дейности – обща изравнителна субсидия, трансфер за зимно поддържане и снегопочистване на общински пътища, целевата субсидия за капиталови разходи и трансфери за други целеви трансфери за местните дейности. Общият размер на бюджетните взаимоотношения с централния бюджет  е 31 992 815 лева.


Приходи за делегирани държавни дейности 


Общият размер на приходите за финансиране на делегираните от държавата дейности е в размер на 26 060 839 лв.. Разчетените приходи по пера са, както следва:


1. Обща  субсидия  за делегираните от държавата дейности,  съгласно чл.53 от ЗДБРБ за 2025 г. -  23 581 515 лв.

2. Преходен остатък – 2 479 324 лв.


Приходи за местни дейности


Общият размер на плана на приходите за финансиране на местните дейности е 28 235 844 лв. и се  формират от данъчни, неданъчни приходи и трансфери за местни дейности от централния бюджет, както следва:
1. Данъчни приходи, в т.ч.:
 Разчетени са имуществени данъци в размер на 1 109 000  лв., в т. ч.: 


- данък върху недвижими имоти –280 000  лв. 

- данък върху превозните средства –  700 000 лв.
- данък на придобиване  - 100 000 лв.
- туристически данък – 1 000 лв.

- данък върху доходите  на физически лица  - патентен данък и данък върху таксиметров превоз– 28 000 лв.

Най-голям дял  от имуществените данъци се пада   на данък върху превозните средства 700 000 лв. или 63 % от имуществените данъци.

2. Неданъчни приходи – 2 185 000 лв.

По видове неданъчните  приходи  са разчетени, както следва:


2.1.Приходи и доходи от собственост - 810 000 лв., в т.ч.:

          - приходи от наеми на имущество –180 000 лв.

           - приходи от наеми на терени и земя –460 000 лв.


2.2. Общински  такси – 1 354 000 лв., в т.ч.:

- за ползване на домашен социален патронаж – 60 000 лв.


- за пазари и тържища -  50 000 лв.


-  за битови отпадъци – 1 124 000 лв.

- за технически услуги – 40 000 лв.


-  за административни услуги -  70 000 лв.


2.3. Глоби, санкции и наказателни лихви – 51 000 лв.


2.4. Други неданъчни приходи – 70 000 лв.


2.5. Внесени ДДС и други данъци в/у продажбите  –  - 100 000 лв.


3. Приходи от концесии – 6 500 000 лв.
4. Временни безлихвени заеми  между бюджети и сметки за средства от ЕС  

-1 120 403 лв., в т.ч.: 

- Предоставени заеми -  - 2 075 063 лв.

- Възстановени заеми – 954 660 лв.

5. Трансфери между бюджети и сметки за средства от ЕС - -59 365 лв..


6. Обща изравнителна субсидия,  утвърдена с чл.53  от ЗДБРБ за 2025 година –2 684 200 лв.

7.Tрансфер за зимно поддържане и снегопочистване – 526 300 лв.


8. Целева субсидия за капиталови разходи – 4 899 700 лв.

9. Трансфери за други целеви разходи – 301 100 лв.


10. Преходен остатък  от 2024 г. – 11 356 602 лв.


Разходната част на бюджета възлиза на 54 296 683 лв. 

Тя е разработена в съответствие с  действащите нормативни актове.


Разходи за делегираните от държавата дейности


Разходната част на бюджета за делегираните от държавата дейности е в размер на 26 060 839 лв., което представлява  45,17 % от проекто-бюджета на общината за 2025 г.


Средствата за работни заплати в делегираните от държавата дейности  за 2025 година са разчетени на база на възможностите по разходни стандарти и в съотвествие с изменението на минималната работна заплата за 2025 година. 


В дейност  „Общинска администрация“ през 2025 г. средствата за работна заплата са формирани съобразно единния стандарт за изчисляване на средствата за заплати  по групи общини за минимално кадрово осигуряване на тази дейност. За заплати и осигурителни плащания на персонала в дейност „Общинска администрация“ са осигурени средства в размер на 5 230 113 лв., в т. ч. по стандарт в размер на 4 941 300 лв. за кметове на кметства и на работещите в Общинска администрация и преходен остатък 288 813 лв.

Размерът на средствата за издръжка в делегираните дейности е определен съобразно възможностите на  стандарта, както и натуралните показатели  за съответните дейности.


През 2025 година заделените средства за  делегираните от държавата дейности във функция „Образование“ са 15 718 227 лв. 
Средствата по стандарт за 2025 г. за детските градини в община Крумовград включват: средства за институция, яслени и целодневни групи в детска градина, средства по стандарт за деца в яслени групи, средства па стандарт за деца до 4 г. в целодневни групи, норматив за създаване на условия за приобщаващо образование, норматив за издръжка на дете вкл. компенсиране отпадането на такси за детски градини и регионален коефициент.   
 Средствата по стандарт за подготвителните групи се сформират от: стандарт за подготвителна полудневна група, средства за брой деца в полудневни групи за задължително предучилищно образование, средства за брой деца в целодневни групи за задължително предучилищно образование, норматив за подпомагане храненето на децата от подготвителните групи, норматив за издръжка на дете вкл. компенсиране отпадането на такси, средства за защитени детски градини и регионален коефициент. В дейност „Подготвителна група в  училище“ се планират и отчитат средства за обучението на деца в задължителна предучилищна възраст в полудневни и целодневни детски градини. Разчетени са средства за персонал и присъща издръжка на дете вкл. и компенсиране отпадането на таксите по реда на ЗМДТ.

Средствата за общежитие включват: норматив за институция, норматив за групи, норматив за брой ученици и регионален коефициент.
В дейност „Център за подкрепа за личностно развитие” се планират и отчитат текущи разходи за заниманията по интереси, организирани от центровете за подкрепа за личностно развитие. Средствата от държавния бюджет се определят в зависимост от броя на учениците в дневна, самостоятелна, индивидуална и комбинирана форми на обучение в съответната община.
Дейностите по обучение на учениците в училищата се финансират по стандарти за ученик, стандарти за паралелка и стандарти за институция.


Средствата от държавния бюджет, получени при прилагането на стандартите за финансиране на институциите, броя на паралелки, броя на учениците в системата на училищното образование, средства за брой групи и ученици на целодневна организация на учебния ден  се увеличават с регионален коефициент, в зависимост от регионалната група на общината, в която се намират институциите.

Средствата от прилагането на регионалния коефициент са част от средствата от държавния бюджет за делегираните от държавата дейности за образование и се разпределят заедно със средствата по стандартите чрез утвърдените от първостепенните разпоредители с бюджет формули. 


В разчетите са включени средствата за училища, детски градини и ученическо общежитие по разходни стандарти за институции, за дете/ученик и стандарти за група/паралелка, както и средствата за регионален коефициент, допълващи стандарти за: материална база, ученици в самостоятелна форма на обучение,  създаване условия за приобщаващо образование за дете/ученик на ресурсно подпомагане, дете/ученик на ресурсно подпомагане, ученици в комбинирана форма на обучение, осигуряване на  целодневна организация на учебния ден за обхванатите ученици  от  I до VII клас в средищните училища, подпомагане храненето на децата от I до IV клас и подготвителните групи в детски градини и училища, защитени детски градини и училища, занимания по интереси, стипендии, ученици в паралелки за профилирана подготовка. 

Осигурени са средства като норматив за издръжка на дете в общинска детска градина или общинско училище, включващ и компенсиране отпадането на съответните такси по Закона за местните данъци и такси. 

В стандартите по образование не се включват средствата за познавателни книжки и учебници за децата от подготвителните групи и за учениците до VІІ клас, за закрила на децата с изявени дарби, за безплатния превоз на децата в задължителна предучилищна възраст и учениците, за компенсиране на транспортни разходи на педагогическия персонал, за финансиране на здравни кабинети в училища и детски градини, както и средствата за физическа активност, физическо възпитание и спорт. Тези средства се получават целево през годината. 


Средствата за училища се разпределят съгласно разпоредбите на чл. 282 от Закона за предучилищно и училищно образование по формула за всяка дейност.  В срок до 28.02.2024 г. първостепенният разпоредител трябва да утвърди формула за разпределение на средствата по стандарти след обсъждане с директорите от съответната дейност, като утвърдените формули се прилагат от началото на бюджетната година и не могат да бъдат променяни до края на годината. Изключение от срока за утвърждаване на формулите допуска текста в параграф 8 от ЗДБРБ за 2025 г. т.е. срокът за утвърждаване на формулите е един месец от приемане на ЗДБРБ т. е. до 27.04.2025 година. 
Училищата, на територията на община Крумовград прилагащи системата на делегирани бюджети през 2025 година разполагат  със средства в размер 10 605 764 лв. и по училища са разпределени, както следва:

 - СУ „Васил Левски“ град Крумовград – 5 682 139 лв.;

- ОУ „Пейо Крачолов Яворов“ с. Токачка – 814 641лв.;

- ОУ „Никола Йонков Вапцаров“ с. Подрумче – 572 233 лв.;

- ОУ „Христо Ботев“ с. Гулийка – 726 660  лв. и 84 524 лв. за подготвителна група;
- ОУ „Михаил Христов“ с. Аврен – 373 863 лв.;

- ОУ „Васил Левски“ с. Луличка – 453 340 лв.;

- ОУ „Никола Йонков Вапцаров“ с. Горна Кула – 353 715 лв.;

- ОУ „Иван Вазов“ с. Поточница – 433 950 лв.;

- ОУ „Св. Св. Кирил и Методий“ с. Странджево – 558 539 лв.;

- НУ „Васил Левски“ с. Звънарка, мах. Козино -  249 891 лв.
Средствата за 2025 година за дейност „Детски градини“ са  1 867 059 лв., в т. ч. преходен остатък – 245 611 лв.


Разчетените средства в дейност „Подготвителна група в училище“ са 2 769 515 лв., в т. ч. преходен остатък 250 152 лв. 
Средствата в дейност „Общежития“ са 309 697 лв., в т.ч. преходен остатък – 602 лв.
В дейност „Център за подкрепа за личностно развитие“ се планират и отчитат текущи разходи за заниманията по интереси, организирани от центровете за подкрепа за личностно развитие. Разчетените средства са 110 180 лв.,като с тях се финансират частично разходите за персонал. 

За дейностите по здравеопазването  по разходни стандарти за 2025 година са осигурени средства в размер на 387 689. Общият  размер на средствата е 447 332 лв., в т. ч. от преходен остатък – 59 643 лв. Осигурени са средства за заплати и осигурителни плащания за персонала на медицинските работници в здравните кабинети към училищата, детските градини и средства за детска кухня и издръжка в здравните кабинети.

Във функция „Социално осигуряване, подпомагане и грижи“ се финансират дейностите - Дом за стари хора, Центъра за настаняване от семеен тип, Център за обществена подкрепа и Асистентска подкрепа. Осигурените средства със ЗДБРБ за 2025 г. са в размер на 2 990 240 лв.
Стандартите в тези дейности осигуряват средства за заплати и осигурителни плащания за персонала, както и издръжката на социалните заведения. Общият размер на средствата във функцията е 3 879 069 лв. В дейност „Център за настаняване от семеен тип“ са разчетени средства в размер на 635 053 лв., а в дейност „Дом за стари хора“ – 1 593 034 лв.
За държавно делегирана дейност „Асистентска подкрепа“ средствата са в размер на 1 242 335 лв. В стандарта са разчетени средства за заплати и осигурителни вноски на личните асистенти, осигурителни вноски от работодателя, разходи за работно облекло, за администриране на услугата и за разходи за транспорт по време на изпълнение на служебните задължения.


За финансиране на делегираните от държавата дейности във функция  „Отбрана и сигурност“ са предвидени средства в размер на 254 852 лв. и от преходен остатък – 219 020 лв. или общо – 473 872 лв. Тук са включени средствата  на  МКБППМН, денонощните оперативни дежурни към общината, средства за доброволните формирования, детски педагогически стаи, районните полицейски инспектори и офисите за военен отчет.


Предвидената субсидия за читалищата е  в размер на 293 325 лв.

За дофинансиране на държавно делегирани дейности са заделени средства от местните приходи в размер на 1 671 536 лв., в т. ч. за капиталови разходи в дейностите по образование – 679 674 лв. За дофинансиране на дейността на читалищата са разчетени 200 000 лв. за текущи ремонти и за развиване на дейност, а за дейност „Общинска администрация“ – 400 000 лв. 
Разходи за местни дейности


Разходната част на бюджета в местните дейности  възлиза на 26 564 308 лв.


Необходимите средства за работна заплата в местните дейности са разчетени на база действащите заплати към 31.12.2024 година, увеличени с 15 %.

С местни приходи се финансират дейност „Столове“ и „Център за подкрепа на личностно развитие – ОДК“ от функция „Образование“, дейностите по благоустрояване, осветление на улици, издръжка на общинска администрация, общински съвет, ремонт и изграждане на пътища, други дейности на икономиката и др. 

За  функция  „Общодържавни служби“  са предвидени средства в размер на  

1 958 522 лв., което представлява 7,3 % от размера на средствата в местните дейности. За дейност „Общинска администрация“  разчетените средства са в размер на  1 349 036 лв., в  т. ч. Помощи по решение на общинския съвет - 160 000 лв., Разходи за членски внос – 30 000 лв.. За  дейност „Общински съвети“ са разчетени средства в размер  на 554 486 лв.
Разчетените средства във функция „Общодържавни служби“  са за издръжка на общинската администрация, кметствата и населените места с кметски наместници, възнагражденията на председателя на общинския съвет, възнагражденията на общинските съветници и издръжката на общинския съвет.


За дейностите във функция „Образование“ са заделени средства в размер на 835 810 лв. В тази функция са разчетени разходите за издръжка на центъра за подкрепа на личностно развитие - ОДК и  дейността на ученическите столове.


За издръжка на дейностите по благоустрояване, чистота, озеленяване, осветление на улици, водоснабдяване и канализация  са заделени средства в                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                           размер на 10 953 734 лв., което представлява 41.2 % от средствата за местни дейности. 

Във функция „Отбрана и сигурност“ са предвидени средства за превантивни дейности за намаляване последиците от бедствия и аварии, за неотложни и непредвидени разходи, свързани със защита на населението и осигуряване на дейностите по защита плана за бедствия.  Предвидените средства са в размер на 

85 000 лв.


Във функция „Социално осигуряване, подпомагане и грижи“ са заделени средства в размер на 1 315 580 лв. Средствата са за издръжка на домашния социален патронаж, клуб на пенсионера и хора с увреждания и други дейности по социалното осигуряване.


За дейностите по културата и спорта са заделени средства в размер на 

3 406 801 лв. в т.ч. за дейности в културния календар 470 000 лв. и в спортния календар 57 000 лв.

За подпомагане на дейностите за погребения на самотни, безпризорни, настанени в заведения за социални услуги са заделени средства в размер на 5 000 лв. 


За функция „Икономически дейности и услуги“ са разчетени средства в размер на 7 348 861 лв.. В тази функция са разчетени разходите за ремонт и поддържане на пътищата, разходи за общински пазар, други дейности по икономиката и др. В дейност „Служби и дейности по поддържане, ремонт и изграждане на пътищата“ се отчитат  526 300 лв. 


За финансиране на дейността на общинските предприятия са заделени средства в размер на 387 000 лв., в т. ч. за ОП „Автогара – Крумовград“ -  186 900 лв. и за ОП „Отдих и туризъм - Крумовград“- 200 100 лв.


Капиталови разходи

Размерът на разчета за финансиране на капиталовите  разходи за 2025 година е 15 400 774 лв., от които:  целева субсидия за капиталови разходи – 4 899 700  лв., преходни целеви – 55 900 лв., собствени средства – 4 938 021 лв., и средства по проекти  – 5 407 153 лв.

Средствата за капиталови разходи, включително и целевата субсидия за капиталови разходи е разпределена така, че приоритетно се осигурява финансирането на преходните обекти.

По- големи обекти, включени в разчета за капиталови разходи за 2025 година са: 

- Благоустрояване на дворно пространство в поз. имот № 39970.501.159,  гр. Крумовград, вкл.АН и СН – 679 674 лв.

- Вертикална планировка и благоустрояване на УПИ I, кв. 28 по ПУП на с. Полковник Желязово, общ. Крумовград,вкл.АН и СН – 408 061 лв.

- Рехабилитация на път KRZ 1214 /III - 592, Кукуряк – Токачка/Пашинци - Граница общ. (Крумовград - Кирково) - Делвино - Чорбаджийско /I - 5/ от км. 0+000 до км. 1+400“, вкл.АН и СН– 877 385 лв.

- Предпазване на път чрез укрепително съоръжение в урбанизираната територия на м.Явор, с.Пашинци, общ.Крумовград - инженеринг, вкл.СН – 275 040 лв.

- Изграждане на обществен басейн, летен бар и обслужваща сграда в УПИ V-58, кв.103, представляващ ПИ 39970.502.1369 по КК и КР на гр.Крумовград, вкл.АН и СН – 2 766 617 лв.

- Детски развлекателен център с кафе-сладкарница в УПИ III, кв.73 по ПУП на гр.Крумовград, вкл.АН и СН-1 279 761 лв.

- Проектиране и изграждане на претоварна станция в землището на с.Бараци", Бараци – частично финансиране – 715 444 лв.

- Изграждане на парк в ПИ 39970.502.1436 по КККР на гр. Крумовград, УПИ I, кв. 116 по ПУП на гр. Крумовград" - вкл.АН и СН – 682 730 лв.

- Изграждане на спортна площадка в УПИ I, кв.5а по ПУП на с. Токачка, вкл.АН и СН – 515 544 лв.

- Вертикална планировка и благоустрояване към жил. блок „Пролет“ в ПИ 39970.501.34, представляващ част от УПИ VIII, кв.4 от КК и КР на общ. Крумовград, вкл.АН и СН – 295 811 лв.

- Вертикална планировка и благоустрояване към жил. блокове в ПИ с идентификатор 39970.504.1371 по КККР на гр. Крумовград,  представляващ УПИ I , кв. 44  по ПУП гр. Крумовград, вкл.АН и СН – 186 094 лв.

- Комбинирано спортно игрище“, с местонахождение: УПИ I-22, кв. 4 по план на село Сливарка, община Крумовград, област Кърджали, вкл.АН и СН – 301 711 лв.
- Спортно игрище, с местонахождение: ПИ с ид. №55751.12.100 по КККР на с. Пелин, вкл.АН и СН – 295 929 лв.и др.
Освен това по Плана за възстановяване и устойчивост се финансират проектите  за строително ремонтни дейности на обектите:

1.Обновяване, вкл. мерки за енергийна ефективност и преустройство на четвърти етаж, доставка на оборудване и обзавеждане с оглед реформиране на „Дом за стари хора, град Крумовград – 1 914 733 лв.

2. Внедряване на мерки за енергийно обновяване на сграда на Общинска администрация на пл. „България“  № 16, град Крумовград – 599 330 лв.

3. Повишаване на енергийната ефективност на системите за външно изкуствено осветление на част от населените места на територията на община Крумовград – 1 501 116 лв.
По програма за развитие на селските райони се финансира проект за обект:
4. Ремонт на сградата на детска градина „Слънце“ с. Токачка, общ. Крумовград, с цел подобряване на енергийната ефективност – 571 639 лв. 

Във връзка с изпълнението на чл. 113 от ЗДБРБ за 2025 г. по Инвестиционната програма за  общински проекти ще се финансират обекти в размер на 15 000 000 лева. За три от обектите община Крумовград има сключени споразумения с МРРБ а именно:

1. Рехабилитация на общински път KRZ 1215 Горна Кула - Долна Кула от км 0+000 до км 5+000 първи етап – 1 936 300 лв.
2. Изграждане и благоустрояване на улица от ОТ 443 през ОТ 552, 554, 556, 557, 558, 559 до ОТ 560 и от ОТ 558 до ОТ 562 в гр. Крумовград – 1 781 500 лв.
3. Надстройка на обслужваща сграда за спортен център с многофункционална зала – 867 600 лв.
Останалите обекти, които са подадени и одобрени със ЗДБРБ и за които се очаква сключване на споразумения с МРРБ са:

1. Реконструкция на път KRZ2219/III - 5906, Казак - Голямо Каменяне/ Черничево - /III - 5904/ - участък от км 0+000 до км 8+028,47 – 5 293 900 лв.
2. Реконструкция на път HKV2101/HKV2109/Маджарово - границата общ. /Маджарово - Крумовград/ - Бряговец – 2 726 100 лв.
3. Основен ремонт на път KRZ 1213 /III-509, Кукуряк - Токачка/ - Пашинци - Бук - Лъжичник от км 0+000 до км 5+560 – 2 045 900 лв.
4. Благоустрояване на част от градски парк с местонахождение: УПИ I, кв. 73, представляващ ПИ с ид. № 39970.501.956 по КК и КР на град Крумовград – 348 700 лв.
Във връзка с чл.52 от Закона за местното самоуправление и местната администрация ОбС се задължава при приемането на бюджета да утвърди показателите по чл. 45, ал. 1, т. 2 от ЗПФ за кметствата и населените места с кметски наместници, а именно разходите за персонал, издръжка, текущи ремонти, помощи и обезщетения за домакинствата и капиталови разходи  по населени места.
В предложения проекто-бюджет на общината са предвидени разходи за издръжка – вода, ел.енергия, улично осветление,текущи ремонти и капиталови разходи по кметствата. В бюджета са разчетени средства за асфалтиране на пътища, бетонови настилки на улици, частични канализации и други за над 5 600 000 лв. по населените места на територията на общината. 
Съгласно изискванията на Закона за публичните финанси едновременно с приемането на бюджета се определят и показателите за максималния размер на общинския дълг, които може да бъде поет от общината, максималния размер на новите задължения за разходи, които могат да бъдат натрупани през 2025 година по бюджета на общината и максималния размер на ангажиментите за разходи, които могат да бъдат поети. 
Максималният размер на новите задължения за разходи към края на годината не трябва да надвишават 15 на сто от средногодишния размер на отчетените разходи за последните четири години или до 5 800 000 лв., а ангажиментите за разходи не трябва да надвишават 50 на сто от средногодишния размер на отчетените разходи за последните четири години или до 19 000 000 лв.

Годишният размер на плащанията по общинския дълг не  може да надвишава 15 на сто от средногодишния размер на собствените приходи и общата изравнителна субсидия за последните три години, изчислен на базата на данни от годишните отчети за изпълнението на бюджета на общината.
 За 2025 година общинският дълг, който може да бъде поет не  може да надвишава 2 250 000 лв., a за общинските гаранции да не надвишават 5 % от размера на собствените приходи и общата изравнителна субсидия от последния годишен отчет  или 800 000 лв.

Съгласно изискванията на  чл. 94, ал. 3, т. 8 от Закона за  публичните финанси  с приемането на бюджета за 2025 година се одобрява и индикативен годишен разчет за сметките за средства от Европейския съюз.


През 2025 година община Крумовград работи по проектите „Топъл обяд в община Крумовград“, проект „Укрепване  капацитета на община Крумовград“, проект „Бъдеще за децата в община Крумовград“, проект: „Обновяване, вкл. мерки за енергийна ефективност и преустройство на четвърти етаж, доставка на оборудване и обзавеждане с оглед реформиране на „Дом за стари хора“, град Крумовград“, проект:  „Внедряване на мерки за енергийно обновяване на сграда на Общинска администрация на пл. „България“ № 16, град Крумовград“,  проект: „Повишаване на енергийната ефективност на системите за външно изкуствено осветление на част от населените места на територията на община Крумовград“ и др. Училищата на територията на общината работят по проектите: „Успех за теб“, проект: „Силен старт“, проект: „STEM центрове и иновации в образованието“ и проект: „Младежка заетост“.  
Общият  размер на средствата предвиден в разчета на средствата за сметките   от Европейския съюз за 2025 година е 7 676 833  лв.
 

По-голям проект е проекта „Обновяване, вкл. мерки за енергийна ефективност и преустройство на четвърти етаж, доставка на оборудване и обзавеждане с оглед реформиране на „Дом за стари хора“, град Крумовград“,, финансиран по Плана за възстановяване и устойчивост. Разчетените средства са 2 243 874 лв.
По проект  „Внедряване на мерки за енергийно обновяване на сграда на Общинска администрация на пл. „България  № 16, град Крумовград“ са разчетени   627 830 лв.
По проект „Повишаване на енергийната ефективност на системите за външно изкуствено осветление на част от населените места на територията на община Крумовград“ са разчетени 1 548 448 лв.

По проект „ Бъдеще за децата в община Крумовград“ са разчетени средства в размер на 218 343 лева и др.


През 2025 година училищата на територията на община Крумовград работят по проект „STEM центрове и иновации в образованието“, проект„Успех за теб“,  проект „Силен старт“ и проект „Младежка заетост“. Разчетени  са средства в размер на  1 696 927 лв.

По програма за развитие на селските райони община Крумовград през 2025 година общината изпълнява проектите „Инвестиции за публично ползване в инфраструктурата за отдих и туризъм в община Крумовград“ и проект „Ремонт на сградата на детска градина „Слънце“с.Токачка,общ.Крумовград, с цел подобряване на енергийната ефективност“ на обща стойност 592 356 лв. 
Въз основа на горецитираните анализи и на основание чл.52, ал.1, чл.21, ал.1, т.6 и във връзка с чл.27, ал.4 и ал.5 от ЗМСМА, чл.94, ал.2 и ал.3 и чл.39 от Закона за публичните финанси и във  връзка с разпоредбите на Закона за държавния бюджет на Република България за 2025 година,  ПМС № 28/2025 г. за изпълнението на ЗДБРБ за 2025 година и Наредба  за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на Община Крумовград предлагам Общинския съвет – Крумовград  да вземе следното  


Р  Е  Ш  Е  Н  И  Е  :


1.Приема бюджета на община Крумовград за 2025 година, както следва:

1.1 ПО ПРИХОДА в размер на 54 296 683 лв., съгласно Приложение  № 1, неразделна част от решението, в т. ч.

1.1.1. Приходи за държавни дейности  в размер на  26 060 839 лв., в т.ч.


1.1.1.1. Обща  субсидия за делегирани от държавата дейности  в размер на  

23 581 515 лв.

1.1.1.2. Преходен остатък  от 2024  г. – 2 479 324 лв., съгласно Приложение 
№ 2

1.1.2. Приходи  за местни дейности в размер на  28 235 844 лв., в т.ч.:

1.1.2.1. Данъчни приходи в размер на  1109 000 лв.
1.1.2.2. Неданъчни приходи  в размер на  2 185 000 лв., в т. ч:


- приходи и доходи от собственост – 810 000 лв.


- общински такси – 1 354 000 лв.


- глоби, санкции и наказателни лихви – 51 000 лв.


- други неданъчни приходи – 70 000 лв.


- Внесени ДДС и други данъци в/у продажбите/-/-100 000 лв.

1.1.2.3. Обща изравнителна субсидия в размер на 2 684 200 лв.
1.1.2.4. Трансфер за зимно поддържане и снегопочистване в размер на 

526 300 лв.
1.1.2.5. Целева субсидия за капиталови разходи за местни дейности  в размер на  4 899 700 лв.
1.1.2.6.Други целеви разходи от ЦБ – 301 100 лв.

1.1.2.7. Приходи от концесии – 6 500 000 лв.
1.1.2.8.Трансфери между бюджети и сметки за средства от ЕС - - 59 365 лв., в т. ч.:
-  Проект „Топъл обяд в община Крумовград“ –  -12 000 лв.

- Проект „Внедряване на мерки за енергийно обновяване на сграда на Общинска администрация на пл. „България  № 16, град Крумовград“-  - 47 365 лв.

1.1.2.9. Предоставени временни безлихвени заеми /-/ -  -2 075 063 лв., в т. ч. 

- Проект  „Бъдеще за децата в община Крумовград“ - - 80 000 лв.
- Проект„Обновяване, вкл. мерки за енергийна ефективност и преустройство на четвърти етаж, доставка на оборудване и обзавеждане с оглед реформиране на „Дом за стари хора“, град Крумовград“ – - 600 000 лв.

- Проект  „Внедряване на мерки за енергийно обновяване на сграда на Общинска администрация на пл. „България  № 16, град Крумовград“ - -10 000 лв.
- Проект „Повишаване на енергийната ефективност на системите за външно изкуствено осветление на част от населените места на територията на община Крумовград“ – -650 000 лв.

- Проект „Топъл обяд в община Крумовград“- -220 000 лв.

- Проект „Грижа в дома“- -133 289 лв.

- Проект „Укрепване  капацитета на община Крумовград“ – -11 150 лв.

- Проект  „Започвам  работа – Компонент 3 - заетост“ - -25 000 лв.

- Проект „Иновативни здравно-социални услуги“ - -40 000 лв.

- Проект „Ремонт на сградата на детска градина „Слънце“с.Токачка, общ. Крумовград, с цел подобряване на енергийната ефективност“ – -300 000 лв.

- Проект „Инвестиции за публично ползване в инфраструктурата за отдих и туризъм в община Крумовград“- - 5 624 лева

1.1.2.10. Възстановени заеми -  954 660 лв., в т. ч.:
- Проект „Грижа в дома“- 133 289лв.
- Проект „Укрепване  капацитета на община Крумовград“ – 16 900 лв.

- Проект „Топъл обяд“ – 252 252 лв.

- Проект  „Започвам  работа – Компонент 3 - заетост“ – 50 962 лв.

- Проект „Инвестиции за публично ползване в инфраструктурата за отдих и туризъм в община Крумовград“ – 57 179 лв.

- Проект  „Изграждане на общински парк в град Крумовград“ – 144 078 лв.
- Проект „Ремонт на сградата на детска градина „Слънце“ с.Токачка, общ. Крумовград, с цел подобряване на енергийната ефективност“ – 300 000 лв.


1.1.2.13. Преходен остатък от 2024 година – 11 356 602 лв., съгласно Приложение № 2

2. ПО РАЗХОДА  в размер на  54 296 683 лв.,  разпределени по функции, групи, дейности и параграфи,  съгласно Приложение  № 1,  неразделна част от решението, в т. ч.:

2.1. За делегирани държавни дейности  в размер на 26 060 839 лв.


2.2. За местни дейности  в размер на 26 564 308 лв., в т. ч. резерв за непредвидени и/или неотложни   - 500 000 лв.

2.3. За дофинансиране със средства от собствени приходи на делегирани от  държавата дейности в размер на  1 671 536  лв., в т. ч.


- дейност „Общинска администрация“ – 400 000 лв.


- дейност „Неспециализирани училища“ – 31 700 лв.

- дейност „Общежития“ – 941 736 лв., в т. ч.капиталови - 679 674 лв.


- дейност „Център за подкрепа на личностно развитие“ – 98 100  лв.

- Читалища – 200 000 лв., от които 30 000 лв. за развиване на дейност, в т. ч. Народно читалище „Христо Ботев 1914“ Крумовград – 5 000 лв., а останалите 25 000 лева и 170 000 лева за ремонти се разпределят на читалищата от комисия, назначена със заповед на кмета на общината

3. Приема разчета за финансиране на  капиталови разходи за 2025 година в размер на 15 400 744 лв., съгласно приложен поименен списък за разпределение на средствата – Приложение № 3, в т. ч., както следва:

3.1. Одобрява разпределението на целевата субсидия за капиталови разходи в размер на 4 899 700 лв.
3.2. Размер на капиталовите разходи от собствени средства, вкл. преходен остатък – 4 938 021 лв., 

3.3. Размер на преходен остатък  по бюджета с източник трансфери от държавния бюджет - 55 900  лв. 


3.4. Размер на средствата от други източници – преходен остатък /дарение/ -  100 000 лв.

3.5. Размер на средствата по проекти с европейско финансиране –  5 407 153 лв. 
4. Утвърждава разпределението на преходния остатък към 31.12.2024 г. в размер на 13 835 926 лв. да се използва през 2025 година, съгласно приложение № 2. 

5. Приема индикативен разчет за финансиране на капиталовите разходи, предвидени за допълнително финансиране по чл.113 от ЗДБРБ за 2025 г. в размер на 15 000 000 лв., съгласно Приложение № 4
5. Утвърждава разходите за заплати през 2025 година и числеността на                                           персонала, без звената от системата на народната просвета, които  прилагат системата на делегирани бюджети, съгласно приложение № 5

6. Приема следните лимити за разходи:


6.1. Помощи по решение на общинския съвет – 140 000 лв., в т. ч.
-   финансова помощ на студенти в неравностойно положение  – 74 000 лв.

- за финансово подпомагане по Правилника за реда и начина за отпускане на еднократна парична помощ – 40 000 лв.


- други помощи по решение на общински съвет – 25 000 лв.
- за Териториална организация на слепите – Крумовград – за дейност на организацията и помощно-технически средства - 1 000 лв.

6.2. Утвърждава показателите за приходите и разходите по кметствата и населените места с кметски наместници, съгласно Приложение № 6.

6.3. Социално-битовите разходи на персонала в размер на 3 на сто от утвърдените разходи за основни заплати на лицата по трудово правоотношение, съгласно чл.48 от ПМС № 28/16.04.2025 г. за изпълнение на държавния бюджет на Република България за 2025 година.

6.4. Определя лимит на разходите  за  представителни  цели и международна дейност на кмета  на  общината в размер на  3 % от общия годишен размер на разходите за издръжката по § 10-00 „Издръжка“ на дейност „Общинска администрация“.

6.5. Определя лимит на разходите за представителни цели  на председателя на общинския съвет в размер на 1,5 % от общия годишен размер на разходите за издръжката по § 10-00 „Издръжка“ на дейност на „Общинска администрация“.

7. Приема разчети за целеви разходи и субсидии, както следва:


7.1. Членски внос – 30 000 лв.

7.2. Средства за подпомагане на разходите за погребение – 5 000 лв.

7.2.1. Общинският  съвет дава съгласие да бъдат подпомагани разходите за погребение за самотни, безпризорни, настанени в заведения за социални услуги и социално слаби, регистрирани в службите за социално подпомагане по Закона за социално подпомагане.


7.2.2. В помощта по разходите за погребения се включват разходите за издаване на смъртен акт, некролог, ковчег, превоз на покойника, изкопаване и заравяне на гроб и др. на обща стойност до 300 лв.

7.3. Субсидии за читалища –293 325 лв.

7.4. Средства за финансиране на дейностите в спортния  календар за 2025 г.–
57 000  лв.

7.5. Средства за финансиране на дейностите в културния календар за 2025 г. – 470 000 лв.
8. Утвърждава списък на длъжностите, които имат право на транспортни разходи, съгласно чл. 47 от ПМС № 28/16.04.2025 г. за изпълнение на държавния бюджет на Република България за 2025 година, съгласно  Приложение № 7.
 
8.1. Упълномощава кмета на общината да утвърди поименен списък на лицата по т. 8 и да изплаща 85 % от действителните транспортни разходи. 

8.2. Упълномощава кмета на общината да утвърди поименен списък на директорите в детските градини и ЦПЛР–ОДК, имащи право на заплащане на транспортните разходи в рамките на 100% от действителните разходи с автомобилен транспорт. 


9. Определя размера на просрочените вземания, които ще бъдат събрани през бюджетната 2025 година в размер на 156 500  лв. събираеми вземания.

10.Просрочени задължения - няма


11. Определя Второстепенните разпоредители с бюджет, съгласно Приложение № 8.

123. Утвърждава приходите, разходите и числеността на Общинските предприятия, съгласно Приложения № 9 и  № 10.

14. Одобрява индикативен годишен разчет на сметките за средства от Европейския съюз за 2025 година, съгласно Приложение № 11.
15.Одобрява актуализираната бюджетна прогноза за местните дейности  с показатели за периода 2025 г. и прогнозни показатели за периода 2026 г.,2027 г. и 2028 г. по приходите, помощите, даренията, бюджетните взаимоотношения и финансирането и по разходите, съгласно Приложение № 12.
16. Определя максималния размер на общинския дълг, както следва: 

16.1. Максималния размер на новия общинския дълг за 2025 г. – 2 250 000 лв., съгласно  Приложение № 13.

16.2. Общинските гаранции, които могат да бъдат издадени през 2025 г. – 

800 000 лв.
16.3. Максималният размер на общинския дълг и общинските гаранции към края на 2025 г. – 3 050 000 лв.  
 
17. Определя максималния размер на новите задължения за разходи, които могат да бъдат натрупани през 2025 година по бюджета на общината -  наличните към края на годината задължения за разходи  да не надвишават 15 на сто от средногодишния размер на отчетените разходи за последните четири години /съгл.чл. 94, ал.3, т.1 от ЗПФ/ - в размер до 5 800 000 лв., като ограничението не се прилага за задължения за разходи, финансирани за сметка на помощи и дарения .
18. Определя максималния размер на ангажиментите за разходи, които могат да бъдат поети през 2025 година - наличните към края на годината поети ангажименти за разходи да не надвишават 50 на сто от средногодишния размер на отчетените разходи за последните четири години /съгл.чл. 94, ал.3, т.2 от ЗПФ/-  в размер до  19 000 000 лв., като ограничението не се прилага за ангажименти за разходи, финансирани за сметка на помощи и дарения.
15. Приема за сведение и информация финансовите прогнозни показатели на контролираните от общината дружества -  МБАЛ  „Живот +“ ЕООД, „Медицински център проф. д-р Никола Милчев - Крумовград“ ЕООД и „Общинско дружество Крумовица“ ЕООД за 2025 г., 2026 г.,2027 г. и 2028 г., съгласно Приложение № 14, Приложение № 15 и Приложение № 16.

19.Упълномощава кмета на общината да извършва компенсирани промени:
19.1. В частта на делегираните от държавата дейности – между утвърдените показатели за разходите в рамките на една дейност, с изключение на дейностите на делегиран бюджет, при условие че не се нарушават стандартите за делегираните от държавата дейности и няма просрочени задължения в съответната делегирана дейност.

19.2. В частта на местните дейности – между утвърдените разходи в рамките на една дейност или от една дейност в друга, без да изменя общия размер на разходите.

19.3. В разходната част на бюджета за сметка на резерва за непредвидени 

и/или неотложни разходи

20. Възлага на кмета на общината :

20.1. Да утвърди  бюджетите на второстепенните разпоредители с бюджет.

20.2. Да организира разпределението на бюджета по тримесечия и да утвърди разпределението.

20.3. Да информира общинския съвет в случай на отклонение на средния темп на нарастване на разходите за местни дейности и да предлага конкретни мерки за трайно увеличаване на бюджетните приходи и/или трайно намаляване на бюджетните разходи.

20.4. Да включва информацията по чл. 125, ал. 4 от ЗПФ в тримесечните отчети и обяснителните записки към тях.

20.5.Да разработва детайлен разчет на сметките за средства от Европейския съюз по отделни общински проекти, в съответствие с изискванията на съответния управляващ орган и Министерство на финансите при подписани нови договори.
20.6.Актуализиране на индикативните разчети на сметките за средства от европейския съюз, в т.ч. капиталови разходи се извършва текущо в община Крумовград в съответствие с чл.144,ал.1 от ЗПФ.

21. Упълномощава кмета:



21.1. Да разработва и възлага подготовката на общински програми и  проекти и да кандидатства за финансирането им със средства по фондове на ЕС и НА други донори, по национални програми и от други  източници за реализиране на годишните цели на общината за изпълнение на общинските планови и стратегически документи.


21.2. Да кандидатства за средства от централния бюджет и други източници за финансиране на плащанията и за съфинансиране на  общински  програми и проекти.


22.Дава съгласие при несъответствие функционалното предназначение на дейността, параграф или подпараграф от Разчета за финансиране на капиталовите разходи за 2025 година – Приложение № 3 с модул Информационна система на общините /ИСО/ – „Капиталови разходи и текущи ремонти“,  кметът на общината при необходимост служебно да променя дейността, параграфа и подпараграфа като запази абсолютния размер на стойността на съответния обект от разчета.

 
  

ВНЕСЪЛ:________/П/___________







         
   

/СЕБИХАН МЕХМЕД/

Изготвил:______/П/_________

                   /В.Хаджиева/

Съгласувал:_______/П/______


       /В.Пехливанова/

